|  |  |
| --- | --- |
|  |  |
| Heddi Lutterus  Justiits- ja Digiministeerium  Info@justdigi.ee | Teie: 26.02.2025 nr 8-4/1961-1  Meie: (kuupäev digiallkirjas) nr 1.4-9/558-1 |

Regionaal- ja Põllumajandusministeeriumi tagasiside Direktiivi (EL) 2024/2853 ülevõtmise kohta

Austatud proua Lutterus

Täname Teid kaasamise eest Euroopa Parlamendi ja nõukogu direktiivi (EL) 2024/2853, 23. oktoober 2024, mis käsitleb vastutust puudusega toodete eest (edaspidi tootjavastutuse direktiiv) ülevõtmisel riigisisesesse õigusesse.

Alljärgnevalt meie esmane tagasiside Teie küsimustele:

1. **Täiendavad hüvitusskeemid puudusega toodete tõttu tekitatud kahju hüvitamiseks (artikkel 8 lg 5)**

Meile teadaolevalt Eestis puuduvad vastavad riigisisesed (valdkondlikud) hüvitusskeemid, mida saaks kohe rakendada. Samuti puudub meil ülevaade, kas ja kui palju taolisi juhtumeid üldse on esinenud või kui suur on vajadus taolise hüvitise järele. Ühe võimalusena näeme kindlustussüsteemi loomist, kus riik on kindlustusvõtja, et tagada rahalised vahendid katmaks vajalikke hüvitamisi taolistes olukordades. Alternatiivina on võimalik kohustada tootjaid ja teisi vastutavaid isikuid ennast selliste olukordade vastu kindlustama, kuid kõigi võimalike osapoolte kohustamine on ülimalt keeruline ja see toob suure tõenäosusega kaasa toodete omahinna kasvu ja lõppkokkuvõttes kandub see tarbijale üle, mistõttu ei pea me sellist lahendust otstarbekaks.

1. **Erand arendusriskiga seotud kaitsest (artikkel 18)**

Kehtiva Eesti õiguse kohaselt ei vastuta tootja tootest tuleneva kahju eest, kui ta tõendab, et puudust ei saanud avastada toote turule laskmise ajal tollaste teaduslike ja tehniliste teadmiste taseme järgi (VÕS § 1064 lg 1 p 5). Leiame, et kehtiv õigusnorm on piisav ja me ei näe vajadust artiklis 18 sätestatud erandi kehtestamiseks ja rangema tootjavastutuse sätestamiseks.

Lugupidamisega

(allkirjastatud digitaalselt)

Madis Pärtel

Biomajanduse asekantsler

Argo Peepson

5692 6963 [argo.peepson@agri.ee](mailto:argo.peepson@agri.ee)

Kai-Liis Nõlvak

5646 3629 [kai-liis.nolvak@agri.ee](mailto:kai-liis.nolvak@agri.ee)